Katarina Johnson-Thompson

| Mitalit | Mitalit | Mitalit |  |
| --- | --- | --- | --- |
|  Katarina Johnson-Thompson |  Katarina Johnson-Thompson |  Katarina Johnson-Thompson |  |
Maa:   Yhdistynyt kuningaskunta
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Pariisi 2024 | seitsenottelu |  |
| MM-kilpailut  | MM-kilpailut  | MM-kilpailut  |  |
|  Kultaa | Doha 2019 | seitsenottelu |  |
|  Kultaa | Budapest 2023 | seitsenottelu |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Birmingham 2018 | viisiottelu |  |
|  Hopeaa | Sopot 2014 | pituushyppy |  |
| EM-kilpailut  | EM-kilpailut  | EM-kilpailut  |  |
|  Hopeaa | Berliini 2018 | seitsenottelu |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Praha 2015 | viisiottelu |  |
|  Kultaa | Glasgow 2019 | viisiottelu |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Gold Coast 2018 | seitsenottelu |  |
|  Kultaa | Birmingham 2022 | seitsenottelu |  |
| alle 20-vuotiaiden MM-kilpailut  | alle 20-vuotiaiden MM-kilpailut  | alle 20-vuotiaiden MM-kilpailut  |  |
|  Kultaa | Barcelona 2012 | pituushyppy |  |
| alle 18-vuotiaiden MM-kilpailut  | alle 18-vuotiaiden MM-kilpailut  | alle 18-vuotiaiden MM-kilpailut  |  |
|  Kultaa | Brixen 2009 | seitsenottelu |  |
| alle 23-vuotiaiden EM-kilpailut  | alle 23-vuotiaiden EM-kilpailut  | alle 23-vuotiaiden EM-kilpailut  |  |
|  Kultaa | Tampere 2013 | seitsenottelu |  |
Katarina Johnson-Thompson (s. 9. tammikuuta 1993 Liverpool, Englanti) on brittiläinen seitsenottelija ja pituushyppääjä.
Johnson-Thompson voitti kultaa alle 18-vuotiaiden MM-kilpailuiden 2009 seitsenottelussa. Kaksi seuraavaa kautta menivät kuitenkin pilalle polvivamman vuoksi. Alle 20-vuotiaiden MM-kilpailuissa 2012 Johnson-Thompson säästi voimiaan Lontoon olympialaisia varten ja osallistui vain pituushyppyyn ja 100 metrin aitajuoksuun. Pituushypyssä Johnson-Thompson voitti kultaa tuulituloksella 681.
Lontoon olympialaisten seitsenottelussa Johnson-Thompson oli 15:s tehden samalla uuden ennätyksensä seitsenottelun yhteispisteissä. Hän voitti alle 23-vuotiaiden Euroopan-mestaruuden Tampereella 2013 pistein 6215. Moskovan MM-kisoissa 2013 Johnson-Thompson paransi jälleen ennätystään sijoittuen viidenneksi. Sopotin MM-hallikilpailuissa 2014 hän sai hopeaa pituushypyssä ennätyksellään 681. Prahan sisäratojen EM-kilpailuissa 2015 Johnson-Thompson voitti kultaa viisiottelussa 5000 pisteen ennätystuloksella.
Pekingin MM-kisoissa 2015 Johnson-Thompson oli ensimmäisen päivän jälkeen toisena, mutta jäi ilman tulosta toisen päivän aloittaneessa pituushypyssä. Hän sijoittui samoissa kilpailuissa pituushypyn loppukilpailussa 11:nneksi. Rio de Janeiron olympialaisissa 2016 hän oli seitsenottelussa kuudes. Hän teki ottelusarjassaan Britannian korkeushyppyennätyksen 198 cm. Lontoon MM-kilpailuissa 2017 hän sijoittui viidenneksi sekä seitsenottelussa että korkeushypyssä.
Johnson-Thomson voitti viisiottelun maailmanmestaruuden Birminghamin MM-hallikilpailuissa 2018 pistein 4750. Hän voitti saman vuoden Kansainyhteisön kisoissa kultaa seitsenottelussa pistein 6255. Berliinin EM-kilpailuissa 2018 hän sai hopeaa kerättyään ennätyspisteensä 6759. Hän voitti viisiottelun sisäratojen Euroopan-mestaruuden Glasgow'ssa 2019 pistein 4983. Hän voitti seitsenottelun maailmanmestaruuden Dohassa 2019 pistein 6981. Vuodelle 2021 siirretyissä Tokion olympialaisissa hän keskeytti seitsenottelun, samoin viisiottelun Belgradin MM-hallikilpailuissa 2022. Eugenen MM-kilpailuissa 2022 hän oli seitsenottelussa kahdeksas. Hän voitti samana vuonna kultaa Kansainyhteisön kisoissa pistein 6377. Hän voitti seitsenottelun maailmanmestaruuden Budapestissa 2023 pistein 6740. Vuonna 2024 hän keskeytti seitsenottelun Rooman EM-kilpailuissa ja saavutti hopeaa Pariisin olympialaisissa pistein 6844.